**Condamnabili**

*Ioan Grigoraș Liliana Trif*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

- Duminică, din nou, și-atâta soare

Mă-mbie să te scot la plajă, goală,

Să te sărute vântul pe picioare,

Iar eu să-ți caut umbra sub petală,

Să mergem la nudiști, în Eforie

Și să-ți pătrund în carne ca nisipul,

Să ne condamne pentru erezie

Poseidon că nu ți-atinge slipul.

În Vama Veche să-nnoptăm pe plajă,

În valuri să-ți posed micuța scoică

Și lângă ea un anotimp de strajă

Să stau, să-i fiu mereu stăpân și doică.

- Dezlegi cu îndrăzneală şnurul bluzei,

Laşi voalul fin s-alunece pe piele,

Cu degetu-mi atingi conturul buzei...

Sau cade cerul, pe pământ cresc stele?

Deodată-ţi cer să faci popas pe pântec,

Măcar o zi să-mi îmblânzeşti fiinţa,

Să mă străbaţi fierbinte ca un cântec

Fără refren, doar tu-mi subjugi dorinţa.

Confuzie, din nou, şi nici-o strajă

Nu-mpiedică idila ce se scrie

La miezul nopţii, dulce ca o vrajă,

Pe-un ţărm uitat de timp, din Eforie.

Ioan Grigoraș Liliana Trif